Diari Oficial de la Generalitat Valenciana


Sumari del DOGV 3938, del 13-02-2001 (2001/890)

Notificació de la resolució del recurs ordinari amb el número de referència interna R-498/1998.
-----------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/890


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-498/1998. [2001/F890]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Julio Anastasio Pérez Medina, avinguda de Pérez Galdós, 4-43 (46792 València), la resolució del recurs ordinari amb el número de referència interna R-498/1998.
  
Resolució
  
Examinat el recurs ordinari formulat pel senyor Julio Anastasio Pérez Medina, contra la resolució del Servei Territorial d'Arquitectura i Habitatge de València, en l'expedient per la sol·licitud de visat i d'ajudes econòmiques directes per a adquisició protegida d'habitatge a preu taxat número 46/1T/1346/1997/250.
  
Antecedents de fet
  
Primer. L'interessat, adquirent d'un habitatge lliure usat, per mitjà d'escriptura de compravenda de data 24 d'abril de 1997, va presentar en el Servei Territorial d'Arquitectura i Habitatge de València la sol·licitud de visat i d'ajudes econòmiques directes el dia 17 de juny del mencionat any.
  
Segon. Per mitjà d'escrit de data 25 de juny de 1997, el Servei Territorial va requerir l'interessat, en els termes establits en l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè acreditara, entre d'altres punts, el següent:
  
- Haurà de presentar el tractat de reciprocitat amb el seu país que establisca la igualtat de tracte en tot allò que tinga relació amb l'accés a l'habitatge.
  
- Haurà de presentar l'acreditació de la superfície útil de l'habitatge i, si és procedent, dels annexos vinculats objecte de protecció, o, si no n'hi ha, mesurament d'arquitecte o aparellador degudament visat pel col·legi oficial competent.
  
I es va posar en el seu coneixement que transcorregut el termini concedit, sense que constara la seua presentació, l'expedient s'arxivaria sense més tràmit.
  
Segons consta en el revers del justificant de recepció que es troba en l'expedient, aquest escrit es va rebre per part del sol·licitant el 3 de novembre de 1997.
  
Tercer. A la vista de l'expedient, transcorregut el termini concedit sense que per la part interessada es presentara cap al·legació i/o documentació en defensa dels seus interessos, el servei territorial dicta, amb data 23 d'octubre de 1998, la resolució d'arxivament de la sol·licitud, per falta de presentació de la documentació preceptiva requerida.
  
Quart. Contra la citada resolució, l'interessat interposa un recurs ordinari en temps i forma, amb les al·legacions i la documentació que consten en aquest i als quals ens remetem en benefici de la brevetat.
  
Fonaments de dret
  
Primer. Aquesta direcció general és competent per a la resolució del present recurs ordinari, tant pel que disposen els articles 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 225/1999, de 15 de desembre, del Govern Valencià (DOGV núm. 3.648, de 20 de desembre).
  
Segon. El que disposen els articles 107, 110, 114, 115, 116 i 117 de la LRJAP i PAC, quant a l'admissió i la tramitació del recurs ordinari.
  
Tercer. Segons el que disposa l'article 71.1 de la meritada LRJAP i PAC: «Si la sol·licitud d'iniciació no reuneix els requisits que assenyala l'article anterior i els exigits, si és procedent, per la legislació específica aplicable, es requerirà l'interessat perquè en un termini de 100 dies esmene les faltes o adjunte els documents preceptius, amb indicació que, si així no ho fera, se'l tindrà per desistit de la seua petició, i s'arxivarà sense més tràmit.»
  
Quart. En el cas que ens ocupa, examinada la documentació que es troba en l'expedient es comprova que consta acreditat en aquest el transcurs amb escreix del termini concedit en la notificació de referència, sense que es presentara la documentació necessària sol·licitada (article 6.B.3. de l'Ordre d'1 d'agost de 1996 i article 20 del Decret 113/1996, de 5 de juny, del Govern Valencià), per tant és procedent confirmar la resolució dictada pel cap del servei territorial.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Desestimar el recurs ordinari interposat pel senyor Julio Anastasio Pérez Medina contra la Resolució del Servei Territorial d'Arquitectura i Habitatge de València, de data 23 d'octubre de 1998, que queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptats des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que es puga exercitar qualsevol altre recurs que s'estime convenient.
  
València, 21 de febrer de 2000.- El director general d'Arquitectura i Habitatge: José Mª García Zarco.